pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ก.ยุติธรรม โดยกรมคุ้มครองสิทธิและเสรีภาพเปิด เวทีหารือ  สร้างกลไกการจัดการเรื่องราวร้องทุกข์กรณีถูกกระทำทรมานและถูกบังคับให้หายสาบสูญ  เพื่อเป็นหลักประกันการคุ้มครองสิทธิของประชาชน
วันจันทร์ที่ 6 พฤศจิกายน 2560
ก.ยุติธรรม โดยกรมคุ้มครองสิทธิและเสรีภาพเปิด เวทีหารือ  สร้างกลไกการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ  เพื่อเป็นหลักประกันการคุ้มครองสิทธิของประชาชน
กระทรวงยุติธรรม โดยกรมคุ้มครองสิทธิและเสรีภาพเปิด เวทีหารือ สร้างกลไกการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ
เพื่อเป็นหลักประกันการคุ้มครองสิทธิของประชาชน
ในวันศุกร์ที่ ๓ พฤศจิกายน ๒๕๖๐ เวลา ๑๓.๓๐น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ในฐานะประธานคณะกรรมการจัดการเรื่องราวร้องทุกข์กรณีถูกกระทําทรมานและถูกบังคับให้หายสาบสูญ
มอบหมายให้ ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม ในฐานะรองประธานคณะกรรมการฯ
เป็นประธานการประชุมคณะกรรมการจัดการเรื่องราวร้องทุกข์
กรณีถูกกระทําทรมานและถูกบังคับให้หายสาบสูญ ครั้งที่ ๒/๒๕๖๐
โดยมี นางสาวปิติกาญจน์ สิทธิเดช อธิบดีกรมคุ้มครองสิทธิและเสรีภาพ
ในฐานะประธานคณะอนุกรรมการและเลขานุการฯ
พร้อมผู้แทนจากหน่วยงานที่เกี่ยวข้อง เข้าร่วมฯ
สําหรับการประชุมดังกล่าว ได้รับทราบคําสั่งสํานักนายกรัฐมนตรี ให้เพิ่มเติมองค์ประกอบของคณะกรรมการฯ
ประกอบด้วย เลขาธิการ ปปช. เลขาธิการ ป.ป.ท. และอธิบดีกรมสอบสวนคดีพิเศษ
และรับทราบเรื่องการแต่งตั้งคณะอนุกรรมการภายใต้คณะกรรมการฯ เพิ่มเติม จํานวน ๓ คณะ
ได้แก่ (๑) คณะอนุกรรมการติดตามและตรวจสอบกรณีถูกกระทําทรมานและถูกบังคับให้หายสาบสูญ
โดยมีอธิบดีกรมสอบสวนคดีพิเศษ เป็นประธาน (๒) คณะอนุกรรมการเยียวยากรณีถูกกระทําทรมาน
และถูกบังคับให้หายสาบสูญ โดยมีอธิบดีกรมคุ้มครองสิทธิและเสรีภาพ เป็นประธาน และ
(๓) คณะอนุกรรมการป้องกันกรณีถูกกระทําทรมานและถูกบังคับให้หายสาบสูญ
โดยมีศาสตราจารย์ณรงค์ ใจหาญ เป็นประธาน
นอกจากนี้ ที่ประชุมรับทราบผลการดําเนินงานและแผนการดําเนินงานของคณะอนุกรรมการฯ
ทั้ง ๓ คณะ ซึ่งเกี่ยวกับสถานะปัจจุบันของคดีที่ถูกกระทําทรมานและถูกบังคับให้หายสาบสูญ
พร้อมทั้งรับทราบและสนับสนุนการดําเนินงานของคณะอนุกรรมการป้องกันฯ
อาทิ แผนการจัดอบรมเพื่อสร้างความรู้ความเข้าใจเกี่ยวกับกลไกป้องกัน
การกระทําทรมานและการบังคับให้หายสาบสูญให้กับหน่วยงานที่เกี่ยวข้อง แผนการพัฒนามาตรการป้องกัน
การกระทําทรมานและการบังคับให้หายสาบสูญ และการพัฒนาระบบในการส่งต่อและประสานงาน
คดีการกระทําทรมานและการบังคับให้หายสาบสูญ เป็นต้น
พร้อมกันนี้ที่ประชุมได้พิจารณาและเห็นชอบในหลักการเกี่ยวกับผังกระบวนงานการจัดการเรื่องราวร้องทุกข์ฯ
และแบบคําขอรับเรื่องราวคําร้องทุกข์ฯ ตามที่ฝ่ายเลขานุการฯ เสนอ
รัฐบาลไทย-ข่าวทำเนียบรัฐบาล-นายกฯ แนะคนไทยปรับตัวรองรับเศรษฐกิจโตเกือบ 5% สั่งทุกหน่วยรณรงค์สร้างความเข้าใจกับประชาชนขนานใหญ่ เน้นปรับวิธีคิดเปลี่ยนพฤติกรรมให้ก้าวทันโลกยุคใหม่ พร้อมยกระดับรายได้ให้สูงขึ้น
วันอาทิตย์ที่ 27 พฤษภาคม 2561
นายกฯ แนะคนไทยปรับตัวรองรับเศรษฐกิจโตเกือบ 5% สั่งทุกหน่วยรณรงค์สร้างความเข้าใจกับประชาชนขนานใหญ่ เน้นปรับวิธีคิดเปลี่ยนพฤติกรรมให้ก้าวทันโลกยุคใหม่ พร้อมยกระดับรายได้ให้สูงขึ้น
นายกฯ แนะคนไทยปรับตัวรองรับเศรษฐกิจโตเกือบ 5% สั่งทุกหน่วยรณรงค์สร้างความเข้าใจกับประชาชนขนานใหญ่ เน้นปรับวิธีคิดเปลี่ยนพฤติกรรมให้ก้าวทันโลกยุคใหม่ พร้อมยกระดับรายได้ให้สูงขึ้น
วันนี้ (27 พฤษภาคม 2561) พลเอก ประยุทธ์ จันทร์โอชา นายกรัฐมนตรี กล่าวถึงตัวเลขการขยายตัวทางเศรษฐกิจของประเทศในช่วงไตรมาสที่ 1 ของปีนี้อยู่ที่ร้อยละ 4.8 ว่า เป็นเรื่องน่ายินดีที่เศรษฐกิจของประเทศเติบโตขึ้นอย่างต่อเนื่องตลอด 4 ปีที่ผ่านมา จากจุดต่ําสุดที่เคยติดลบตั้งแต่ก่อนปี 2557 ซึ่งบ้านเมืองมีปัญหาความวุ่นวายและรัฐบาลไม่สามารถเบิกจ่ายงบประมาณได้ แต่เมื่อบ้านเมืองสงบและทั้งภาครัฐ เอกชน ประชาชน ร่วมมือกันทําให้เศรษฐกิจโดยรวมดีขึ้นเช่นนี้
"นายกฯ ระบุว่า เศรษฐกิจที่ขยายตัวนี้จะส่งผลให้เกิดการจ้างงาน มีเงินหมุนเวียนในระบบมากขึ้น ทําให้การค้าขายดีตามไปด้วย แต่ประชาชนอาจยังรู้สึกว่าตนเองไม่ได้รับอานิสงส์มากนัก ซึ่งรัฐบาลไม่ได้นิ่งนอนใจหรือคิดจะทอดทิ้งประชาชน กลับให้ความสําคัญกับการช่วยเหลือดูแลผู้มีรายได้น้อยและชนชั้นกลางที่เป็นคนส่วนใหญ่ของประเทศ”
ทั้งนี้ นายกรัฐมนตรีย้ําว่าโลกในยุคปัจจุบันเทคโนโลยีมีบทบาทสําคัญในการเปลี่ยนแปลงสังคม และเข้ามาแทนที่แรงงานคนในบางอาชีพ เช่น ภาคการผลิต งานเลขานุการ งานจองตั๋ว งานเขียนแบบ ฯลฯ โดยผู้ที่สามารถปรับตัวและพัฒนาตนเองด้วยการเรียนรู้งานด้านเทคโนโลยีสมัยใหม่ หรือนําเทคโนโลยีและนวัตกรรมไปใช้กับอาชีพของตนก็จะอยู่รอดได้
ส่วนผู้ที่ยังไม่ปรับตัวก็จะประสบปัญหา เช่น ทํางานต่ํากว่าวุฒิการศึกษา ทําให้มีรายได้ต่ํา และคนบางส่วนอาจอยู่ในภาวะตกงาน เพราะคอมพิวเตอร์เข้ามาแทนที่ จึงอยากให้สังคมไทยและคนไทยเร่งปรับตัวให้ทันกับเทคโนโลยีที่เปลี่ยนแปลงไป เพราะไม่ใช่ประเทศไทยเท่านั้นที่ได้รับผลกระทบ แต่ทั่วโลกก็ได้รับผลกระทบเช่นเดียวกัน โดยเริ่มตั้งแต่ครอบครัวและโรงเรียนที่ควรบ่มเพาะเยาวชน 4.0 ส่วนคนวัยทํางานก็ต้องแสวงหาความรู้ พัฒนาทักษะด้านเทคโนโลยี และนํานวัตกรรมต่าง ๆ มาประยุกต์ใช้กับงานของตัวเอง
“นายกฯ สั่งการให้ทุกหน่วยราชการ โดยเฉพาะกระทรวงศึกษาธิการ กระทรวงวิทยาศาสตร์และเทคโนโลยี กระทรวงดิจิทัลเพื่อเศรษฐกิจและสังคม เร่งรณรงค์สร้างความตระหนักและความรู้ความเข้าใจแก่ประชาชน มุ่งเน้นให้เกิดการเปลี่ยนแปลงขนานใหญ่ในสังคม เพราะหากไม่เริ่มต้นตั้งแต่วันนี้ประเทศไทยอาจตกขบวน และปัญหาความเหลื่อมล้ําระหว่างคนในประเทศจะมีมากขึ้น”
รัฐบาลไทย-ข่าวทำเนียบรัฐบาล-รัฐบาลหนุน SMEs ใน 5 กลุ่มอุตสาหกรรมหลัก ทำวิจัย
วันศุกร์ที่ 19 พฤษภาคม 2560
รัฐบาลหนุน SMEs ใน 5 กลุ่มอุตสาหกรรมหลัก ทําวิจัย
อาจเป็นเรื่องยากที่ผู้ประกอบการขนาดเล็ก จะสามารถนํางานวิจัยและพัฒนามาใช้ยกระดับคุณภาพสินค้าและบริการ เนื่องจากการทําวิจัยทางวิทยาศาสตร์และเทคโนโลยีจะต้องใช้เงินทุนสูง แต่บัดนี้เป็นจริงได้สําหรับ SMEs ในกลุ่ม 5 อุตสาหกรรมหลัก
ต่อจากนี้ไป ขอเชิญรับฟังไทยคู่ฟ้า ครับ
รัฐบาลส่งเสริมให้ผู้ประกอบการธุรกิจขนาดเล็กสามารถเข้าถึงงานวิจัย เพื่อพัฒนายกระดับสินค้าและบริการ โดยให้ผู้ประกอบการ 5 กลุ่มอุตสาหกรรมหลักสามารถรวมกลุ่มทําโครงการวิจัย ได้แก่ กลุ่มอาหารและเกษตร สุขภาพและการแพทย์ หุ่นยนต์ ดิจิทัล และอุตสาหกรรมสร้างสรรค์วัฒนธรรม เสนอต่อคณะกรรมการสานพลังประชารัฐที่กระทรวงวิทยาศาสตร์และเทคโนโลยีจัดตั้งขึ้น โดยสามารถนําค่าใช้จ่ายในการทําวิจัยในโครงการไปหักเป็นรายจ่ายเพื่อยกเว้นภาษีเงินได้นิติบุคคลสูงสุด 3 เท่า เป็นเวลา 3 รอบปีบัญชี เริ่มตั้งแต่ 1 ม.ค.60 – 31 ธ.ค. 62 โดยรัฐบาลตั้งเป้าเพิ่มเงินลงทุนด้านวิจัยของประเทศเป็น 1.3 แสนล้านบาทต่อปีในอีก 5 ปีข้างหน้า และส่งผลให้ SMEs กลุ่มอุตสาหกรรมหลักของไทยเติบโตได้อย่างก้าวกระโดด
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-อย. พร้อม เร่งรัด การขึ้นทะเบียนวัคซีนโควิด-19 ในสถานการณ์เร่งด่วน [กระทรวงสาธารณสุข]
วันอาทิตย์ที่ 24 พฤษภาคม 2563
อย. พร้อม เร่งรัด การขึ้นทะเบียนวัคซีนโควิด-19 ในสถานการณ์เร่งด่วน [กระทรวงสาธารณสุข]
อย. พร้อม เร่งรัด การขึ้นทะเบียนวัคซีนโควิด-19 ในสถานการณ์เร่งด่วน
จากสถานการณ์การแพร่ระบาดของโรคโควิด-19 ในปัจจุบัน พบมีหลายหน่วยงานทั้งในประเทศและต่างประเทศอยู่ระหว่างการพัฒนาวัคซีนเพื่อป้องกันโรคโควิด-19 โดยวัคซีนนั้นมีอยู่หลากหลายรูปแบบ ทั้งวัคซีนชนิดเชื้อตาย (Inactivated vaccine) วัคซีนที่ได้จากส่วนประกอบบางส่วนของเชื้อไวรัส (Subunit) และวัคซีนที่ได้จากการตัดต่อสารพันธุกรรม (Recombinant vaccine) ทั้งนี้ ปัจจุบันมีแนวทางในการผลิตวัคซีนเพื่อให้เกิดความรวดเร็วโดยเน้นไปที่การพัฒนาวัคซีนในรูปแบบเอ็มอาร์เอ็นเอวัคซีน (mRNA vaccine) ซึ่งได้จากสารพันธุกรรมชนิดอาร์เอ็นเอจากเชื้อไวรัส เมื่อคนได้รับวัคซีนเข้าสู่ร่างกายจะกระตุ้นให้สร้างภูมิคุ้มกันต่อโรคโดยไม่ก่อให้เกิดโรคหรือการระบาด ซึ่งในประเทศไทยก็พบมีหน่วยงานที่อยู่ระหว่างการพัฒนาวัคซีนรูปแบบนี้
เมื่อวันที่ 22 พฤษภาคม 2563 นายแพทย์ไพศาล ดั่นคุ้ม เลขาธิการคณะกรรมการอาหารและยา ได้ประชุมร่วมกับศาสตราจารย์นายแพทย์ เกียรติ รักษ์รุ่งธรรม และคณะทํางานศูนย์วัคซีนจุฬาลงกรณ์มหาวิทยาลัย เพื่อหารือการพัฒนาและวางแผนการขึ้นทะเบียนวัคซีนโควิด-19 ซึ่งผลสรุปได้ว่าขณะนี้การพัฒนาวัคซีนรูปแบบ mRNA ของศูนย์วัคซีนจุฬาลงกรณ์มหาวิทยาลัย มีผลการศึกษาในสัตว์ทดลองขั้นแรกเป็นที่น่าพอใจ กําลังเริ่มต้นการทดลองในลิง และคาดการณ์ว่าจะสามารถเริ่มศึกษาวิจัยทางคลินิกในคนได้ประมาณไตรมาส 4 ของปีนี้ ซึ่งขั้นตอนการพัฒนาวัคซีนดังกล่าวได้รับความร่วมมือจากมหาวิทยาลัยเพนซิลเวเนีย สหรัฐอเมริกา และมีการเตรียมความพร้อมในการผลิตวัคซีนเพื่อใช้สําหรับศึกษาวิจัยในคน โดยบริษัทผู้ผลิตชั้นนําในสหรัฐอเมริกา รวมถึงความร่วมมือในการถ่ายทอดเทคโนโลยีให้แก่บริษัท ไบโอเนท-เอเชีย จํากัด ซึ่งเป็นผู้ผลิตวัคซีนในประเทศไทย เพื่อผลิตวัคซีนโควิด-19 ให้ประชาชนในประเทศสามารถเข้าถึงวัคซีนได้อย่างทั่วถึง และทาง อย. พร้อมให้การสนับสนุนการพัฒนาวัคซีนให้เป็นไปอย่างรวดเร็ว โดยได้กําหนดรูปแบบและช่องทางการสนับสนุนทางกฎหมายและระเบียบที่เกี่ยวข้องกับกระบวนการวิจัย พัฒนา ผลิต และการขึ้นทะเบียนอย่างครบวงจร ซึ่งจากการเตรียมนี้จะทําให้การขึ้นทะเบียนวัคซีนโควิด-19 ในสถานการณ์การแพร่ระบาดเป็นไปอย่างรวดเร็วและถูกต้องตามหลักวิชาการ ช่วยให้ประชาชนสามารถเข้าถึงวัคซีนป้องกันโรคที่มีคุณภาพ ประสิทธิภาพ และปลอดภัย
นายแพทย์ไพศาล ดั่นคุ้ม เลขาธิการคณะกรรมการอาหารและยา กล่าวในตอนท้ายว่า อย. ดําเนินการเตรียมความพร้อมรองรับการขึ้นทะเบียนตํารับยาในสถานการณ์เร่งด่วน รวมถึงเร่งรัดการตรวจประเมินสถานที่ผลิตวัคซีนให้ได้ตามมาตรฐานวิธีการที่ดีในการผลิตยา เพื่อให้พร้อมสําหรับการวิจัยทางคลินิก และการผลิตเพื่อจําหน่ายที่เพียงพอโดยยึดหลัก “สะดวก รวดเร็ว เป็นไปตามหลักวิชาการที่ถูกต้อง ไม่ผ่อนปรนเรื่องความปลอดภัย” ขอให้ประชาชนเชื่อมั่นขั้นตอนการพิจารณาอนุมัติทะเบียนวัคซีนโควิด-19 ของ อย. ที่เป็นไปเพื่อประโยชน์สูงสุดของประชาชนและประเทศชาติ
****************************************
วันที่เผยแพร่ข่าว23พฤษภาคม2563 ข่าวแจก 99 / ปีงบประมาณ พ.ศ. 2563
รัฐบาลไทย-ข่าวทำเนียบรัฐบาล-นายกฯ ยินดีอันดับค้ามนุษย์ไทยดีขึ้น พร้อมขอบคุณทุกฝ่ายที่ร่วมผลักดันความสำเร็จ ยืนยันเดินหน้าต่อให้ดีขึ้น
วันศุกร์ที่ 29 มิถุนายน 2561
นายกฯ ยินดีอันดับค้ามนุษย์ไทยดีขึ้น พร้อมขอบคุณทุกฝ่ายที่ร่วมผลักดันความสําเร็จ ยืนยันเดินหน้าต่อให้ดีขึ้น
นายกฯ ยินดีอันดับค้ามนุษย์ไทยดีขึ้น พร้อมขอบคุณทุกฝ่ายที่ร่วมผลักดันความสําเร็จ ยืนยันเดินหน้าต่อให้ดีขึ้น
พันเอก อธิสิทธิ์ ไชยนุวัติ ผู้ช่วยโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี กล่าวถึงกรณีที่กระทรวงการต่างประเทศสหรัฐฯ ออกรายงานสถานการณ์การค้ามนุษย์ หรือ ทิปรีพอร์ต (TiP Report) ประจําปี 2561 โดยประเทศไทยได้รับการปรับสถานะขึ้นไปอยู่ระดับ ‘เทียร์ 2’ จากระดับ ‘เทียร์ 2 ต้องเฝ้าจับตามอง’ ว่า
“เป็นเรื่องน่ายินดี และขอบคุณที่สหรัฐฯ เห็นถึงความมุ่งมั่นของรัฐบาลไทยในการทํางานเพื่อแก้ไขปัญหาการค้ามนุษย์ รัฐบาลไทยยืนยันว่าจะยังคงเดินหน้าปราบปรามและกําจัดการค้ามนุษย์ในไทยให้มากที่สุด และในปีหน้าที่ไทยจะเป็นประธานอาเซียนก็จะผลักดันการแก้ไขปัญหาค้ามนุษย์ในระดับภูมิภาคอาเซียนให้เห็นผลเป็นรูปธรรมมากยิ่งขึ้นไปอีก"
นอกจากนี้ นายกรัฐมนตรียังได้ขอบคุณข้าราชการผู้ปฏิบัติงานและมิตรประเทศ โดยเฉพาะรัฐบาลสหรัฐฯ ออสเตรเลีย และอีกหลายประเทศ รวมทั้งภาค NGOs ทั้งในประเทศและต่างประเทศที่ร่วมมือทํางานอย่างหนักกับรัฐบาลไทย
"นายกฯ ย้ําว่า ถือเป็นวันที่มีข่าวดี แต่อย่างไรก็ตามรัฐบาลและทุกฝ่ายต้องทํางานหนักยิ่งขึ้นอีก ไม่ใช่น้อยลงเพื่อแก้ไขปัญหาค้ามนุษย์ให้สําเร็จอย่างดีที่สุด พร้อมทั้งขอให้ประชาชนช่วยกันดูแล สอดส่อง และแจ้งข้อมูลแก่เจ้าหน้าทีหากพบเห็นปัญหาการค้ามนุษย์ทุกแห่ง
ขณะเดียวกันได้กําชับทุกส่วนราชการ โดยเฉพาะกระทรวงแรงงานให้บูรณาการกับทุกฝ่าย เพื่อให้การคุ้มครองดูแลแรงงานไทยและต่างชาติ และการบังคับใช้กฎหมายมีมาตรฐาน ได้รับการยอมรับ และส่งเสริมคุณภาพชีวิตของแรงงานทุกคนอย่างยั่งยืน"
รัฐบาลไทย-ข่าวทำเนียบรัฐบาล-มท.1 และ ผู้ว่าฯกทม. รับมอบถุงยังชีพ 200,000 ถุง จากบริษัท เมืองไทย แคปปิตอล จำกัด (มหาชน) เพื่อช่วยเหลือประชาชนในช่วงโควิด-19 [กระทรวงมหาดไทย]
วันพุธที่ 20 พฤษภาคม 2563
มท.1 และ ผู้ว่าฯกทม. รับมอบถุงยังชีพ 200,000 ถุง จากบริษัท เมืองไทย แคปปิตอล จํากัด (มหาชน) เพื่อช่วยเหลือประชาชนในช่วงโควิด-19 [กระทรวงมหาดไทย]
มท.1 และ ผู้ว่าฯกทม. รับมอบถุงยังชีพ 200,000 ถุง จากบริษัท เมืองไทย แคปปิตอล จํากัด (มหาชน) เพื่อช่วยเหลือประชาชนในช่วงโควิด-19
วันนี้ (20 พ.ค.63) เวลา 14:00 น. ที่ห้องรับรองรัฐมนตรีว่าการกระทรวงมหาดไทย ศาลาว่าการกระทรวงมหาดไทย พลเอก อนุพงษ์ เผ่าจินดา รัฐมนตรีว่าการกระทรวงมหาดไทย พร้อมด้วยนายฉัตรชัย พรหมเลิศ ปลัดกระทรวงมหาดไทย พลตํารวจเอก อัศวิน ขวัญเมือง ผู้ว่าราชการกรุงเทพมหานคร และนางศิลปสวย ระวีแสงสูรย์ ปลัดกรุงเทพมหานคร ร่วมรับมอบถุงยังชีพ จํานวน 200,000 ถุง จากนายชูชาติ เพ็ชรอําไพ ประธานกรรมการบริหาร บริษัท เมืองไทย แคปปิตอล จํากัด (มหาชน)
นายชูชาติ เพ็ชรอําไพ กล่าวว่า สืบเนื่องจาก พลเอก ประยุทธ์ จันทร์โอชา นายกรัฐมนตรี ได้เชิญชวนนักธุรกิจในประเทศไทยในฐานะเป็นผู้อาวุโสของสังคม ในการร่วมมือกันช่วยเหลือประเทศไทยและร่วมเป็นทีมประเทศไทยในการบรรเทาความเดือดร้อนของประชาชนในสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งจากสถานการณ์ดังกล่าว ส่งผลกระทบทั้งทางตรงและทางอ้อมต่อประชาชนจํานวนมาก ดังนั้น บริษัท เมืองไทย แคปปิตอล จํากัด (มหาชน) จึงได้จัดสรรถุงยังชีพ จํานวน 200,000 ถุง เพื่อช่วยเหลือประชาชนทั่วประเทศ ซึ่งถุงยังชีพ ประกอบด้วย ข้าวสาร อาหารแห้ง มูลค่าถุงละ 300 บาท รวมเป็นเงิน 60 ล้านบาท โดยมอบผ่านรัฐมนตรีว่าการกระทรวงมหาดไทย จํานวน 147,000 ถุง เพื่อมอบให้ผู้ว่าราชการจังหวัดทั่วประเทศนําไปมอบให้กับประชาชนที่เดือดร้อน และมอบผ่านผู้ว่าราชการกรุงเทพมหานคร จํานวน 53,000 ถุง เพื่อนําไปมอบให้ประชาชนตามชุมชนต่างๆ ทั่วกรุงเทพมหานคร โดยมอบหมายให้บริษัท บิ๊กซี ซูเปอร์เซ็นเตอร์ จํากัด (มหาชน) เป็นผู้จัดสรรสิ่งของและส่งไปยังทุกจังหวัดเพื่อส่งมอบถุงยังชีพให้กับประชาชนต่อไป ซึ่งจะแล้วเสร็จภายในวันที่ 25 พฤษภาคม 2563 นี้
พลเอก อนุพงษ์ เผ่าจินดา กล่าวว่า กระทรวงมหาดไทย ขอขอบคุณ บริษัท เมืองไทย แคปปิตอล จํากัด (มหาชน) ที่ได้ร่วมช่วยเหลือประชาชนคนไทยที่กําลังได้รับความเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 ซึ่งกระทรวงมหาดไทย ได้แจ้งให้ผู้ว่าราชการจังหวัดร่วมนําถุงยังชีพจํานวนดังกล่าวส่งมอบให้แก่ประชาชนกลุ่มเปราะบาง ผู้สูงอายุ และผู้พิการ เพื่อใช้ในการดํารงชีพช่วงสถานการณ์การแพร่ระบาดของโรคโควิด-19 ตามวัตถุประสงค์ผู้มอบต่อไป
กองสารนิเทศ สป.มท.
ครั้งที่ 71/2563
วันที่ 20 พ.ค. 2563
รัฐบาลไทย-ข่าวทำเนียบรัฐบาล-ไทยและไอร์แลนด์พร้อมขยายความร่วมมือระหว่างกันในทุกมิติ
วันพุธที่ 30 ตุลาคม 2562
ไทยและไอร์แลนด์พร้อมขยายความร่วมมือระหว่างกันในทุกมิติ
ไทยและไอร์แลนด์พร้อมขยายความร่วมมือระหว่างกันในทุกมิติ
วันนี้ (30 ตุลาคม 2562) เวลา 10.00 น. ณ ห้องรับรอง 1 ตึกบัญชาการ ทําเนียบรัฐบาล นายโจเซฟ แอนโทนี คอตเตอร์ (Mr. Joseph Anthony Cotter) เอกอัครราชทูตไอร์แลนด์ประจําประเทศไทย เข้าเยี่ยมคารวะ นายวิษณุ เครืองาม รองนายกรัฐมนตรี ในโอกาสเข้ารับหน้าที่ สรุปสาระสําคัญการหารือดังนี้
รองนายกรัฐมนตรีแสดงความยินดีกับออท.ไอร์แลนด์ฯ ที่ได้รับตําแหน่งที่ประเทศไทย เชื่อมั่นว่าประสบการณ์ทํางานของออท.ไอร์แลนด์ฯ จะส่งผลให้ความสัมพันธ์ทวิภาคีไทย-ไอร์แลนด์มีความแน่นแฟ้นขึ้นในทุกมิติ พร้อมย้ําความสัมพันธ์อันดีระหว่างทั้งสองประเทศ โดยเฉพาะอย่างยิ่งในช่วง 5 ปีที่ผ่านมาซึ่งเป็นผลจากการเสด็จพระราชดําเนินไอร์แลนด์ของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อปี 2557 ที่มีส่วนสําคัญในการกระชับความสัมพันธ์และความร่วมมือระหว่างทั้งสองประเทศ
ออท.ไอร์แลนด์ฯ ย้ําว่าไอร์แลนด์ให้ความความสําคัญกับไทยมาโดยตลอด และชื่นชมว่าไทยเป็นประเทศผู้นําในภูมิภาคเอเชียตะวันออกเฉียงใต้ มีความมั่นคงทางการเมือง มีศักยภาพทางเศรษฐกิจ และเป็นประเทศแห่งวัฒนธรรมอันงดงาม ซึ่งไอร์แลนด์หวังกระชับความร่วมมือกับไทยในทุกมิติ
ทั้งสองฝ่ายเชื่อมั่นว่ายังมีโอกาสในการเพิ่มพูนความร่วมมือระหว่างกันได้อีกมาก ได้แก่ ด้านการศึกษา ทั้งสองฝ่ายประสงค์ให้มีการแลกเปลี่ยนเรียนรู้ระหว่างนักศึกษาของสองประเทศให้มากขึ้น โดยรองนายกรัฐมนตรีชื่นชมนโยบายการศึกษาของไอร์แลนด์ และพร้อมส่งเสริมให้ไอร์แลนด์เป็นอีกทางเลือกหนึ่งสําหรับนักศึกษาไทยในการศึกษาต่อ โดยเฉพาะสาขาที่ไอร์แลนด์มีความเชี่ยวชาญและสอดคล้องกับความต้องการของไทย เช่น วิทยาศาสตร์ เทคโนโลยีและดิจิทัล ด้านการค้าและการลงทุน ไทยสามารถเป็นประตูสู่ภูมิภาคอาเซียนให้แก่ไอร์แลนด์ ในขณะเดียวกันไอร์แลนด์ก็สามารถเป็นสะพานเชื่อมต่อไทยไปยังสหภาพยุโรปเช่นกัน นอกจากนี้ภาคเอกชนไอร์แลนด์ยังสนใจเข้ามาลงทุนในโครงการ EEC ของไทยด้วย ด้านการท่องเที่ยว ออท.ไอร์แลนด์ฯ ประสงค์ให้มีการเปิดเส้นทางบินตรงระหว่างกรุงเทพฯ-กรุงดับลิน เพื่อเพิ่มพูนจํานวนนักท่องเที่ยวระหว่างกัน ซึ่งรองนายกรัฐมนตรีจะมอบหมายให้กระทรวงคมนาคมพิจารณาต่อไป
ในตอนท้ายรองนายกรัฐมนตรีย้ําเจตนารมณ์ของรัฐบาลที่พร้อมร่วมมือกับไอร์แลนด์ในการสนับสนุนและส่งเสริมความสัมพันธ์และความร่วมมือให้แน่นแฟ้นและใกล้ชิดกันยิ่งขึ้น เพื่อประโยชน์ร่วมกันของทั้งสองประเทศสืบไป
***********
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับเอกอัครราชทูตอิตาลีประจำประเทศไทย
วันจันทร์ที่ 20 กุมภาพันธ์ 2560
รัฐมนตรีว่าการกระทรวงยุติธรรม ให้การต้อนรับเอกอัครราชทูตอิตาลีประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mr.Francesco Saverio Nisio เอกอัครราชทูตอิตาลีประจําประเทศไทย พร้อมคณะ
เมื่อวันจันทร์ที่ ๒๐ กุมภาพันธ์ ๒๕๖๐ เวลา ๑๐.๐๐ น.
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ
H.E. Mr.Francesco Saverio Nisio เอกอัครราชทูตอิตาลีประจําประเทศไทย พร้อมคณะ
เข้าเยี่ยมคารวะเนื่องในโอกาสที่รัฐมนตรีว่าการกระทรวงยุติธรรมเข้ารับตําแหน่งหน้าที่ใหม่
ณ ห้องรับรองกระทรวงยุติธรรม ชั้น ๒ อาคารราชบุรีดิเรกฤทธิ์
ศูนย์ราชการเฉลิมพระเกียรติฯ
รัฐบาลไทย-ข่าวทำเนียบรัฐบาล-​หัวหน้าผู้ตรวจราชการก.อุตฯ ลงพื้นที่ตรวจสอบโรงงาน บริษัท ไวโรกรีน (ไทยแลนด์) จำกัด นิคมอุตสาหกรรมลาดกระบัง
วันพฤหัสบดีที่ 24 พฤษภาคม 2561
​หัวหน้าผู้ตรวจราชการก.อุตฯ ลงพื้นที่ตรวจสอบโรงงาน บริษัท ไวโรกรีน (ไทยแลนด์) จํากัด นิคมอุตสาหกรรมลาดกระบัง
หัวหน้าผู้ตรวจราชการกระทรวงอุตสาหกรรม ลงพื้นที่ร่วมกับผู้แทนกรมโรงงานอุตสาหกรรม และผู้แทนการนิคมอุตสาหกรรมแห่งประเทศไทย เพื่อตรวจสอบโรงงาน บริษัท ไวโรกรีน (ไทยแลนด์) จํากัด นิคมอุตสาหกรรมลาดกระบัง
วันนี้ (24 พฤษภาคม 2561) นายสุรพล ชามาตย์ หัวหน้าผู้ตรวจราชการกระทรวงอุตสาหกรรม ได้รับการประสานงานจาก พล.ต.อ. วิระชัย ทรงเมตตา รองผู้บัญชาการตํารวจแห่งชาติ ให้ลงพื้นที่ร่วมกับผู้แทนกรมโรงงานอุตสาหกรรม และผู้แทนการนิคมอุตสาหกรรมแห่งประเทศไทย เพื่อตรวจสอบโรงงาน บริษัท ไวโรกรีน (ไทยแลนด์) จํากัด นิคมอุตสาหกรรมลาดกระบัง ซึ่งได้รับใบอนุญาตประกอบกิจการโรงงานลําดับที่ 106 ซึ่งทางตํารวจฝ่ายสืบสวนได้รับข้อมูลว่าเป็นแหล่งต้นทางของขยะอิเล็กทรอนิกส์ ที่ลักลอบนําเข้าประเทศไทยและส่งไปคัดแยกที่จังหวัดฉะเชิงเทรา โดยมีการคัดแยกแบบผิดกฎหมายและดําเนินการโดยผิดเงื่อนไขใบอนุญาตประกอบกิจการโรงงาน ซึ่งสํานักงานตํารวจแห่งชาติได้ลงพื้นที่กวาดล้างเมื่อวันที่ 22-23 พฤษภาคม 2561 ที่ผ่านมา
โดยโรงงาน บริษัท ไวโรกรีน (ไทยแลนด์) จํากัด แห่งนี้มีการนําเข้าอุปกรณ์อิเล็คทรอนิกส์เก่าจากต่างประเทศ ทั้งคอมพิวเตอร์ โทรศัพท์มือถือเก่า มาแยกชิ้นส่วนซึ่งจะมีชิ้นส่วนที่มีปัญหา คือ แบตเตอรี่ที่ยังหาวิธีการกําจัดไม่ได้ซึ่งเป็นจุดที่อันตรายอาจจะมีการลักลอบแอบนําไปฝังในบอกขยะภายในประเทศซึ่งต้องควบคุมและตรวจตรากันอย่างเคร่งครัด
รัฐบาลไทย-ข่าวทำเนียบรัฐบาล-สธ.ร่วมกับราชวิทยาลัยแพทย์เวชศาสตร์ครอบครัวฯ อบรมหลักสูตรระยะสั้นแพทย์เวชศาสตร์ครอบครัว รุ่นที่ 11
วันอังคารที่ 12 มีนาคม 2562
สธ.ร่วมกับราชวิทยาลัยแพทย์เวชศาสตร์ครอบครัวฯ อบรมหลักสูตรระยะสั้นแพทย์เวชศาสตร์ครอบครัว รุ่นที่ 11
กระทรวงสาธารณสุข   ร่วมมือราชวิทยาลัยแพทย์เวชศาสตร์ครอบครัวแห่งประเทศไทย  จัดอบรมแพทย์เวชศาสตร์ครอบครัว หลักสูตรระยะสั้นรุ่นที่ 11 ทํางานร่วมกับสหวิชาชีพที่คลินิกหมอครอบครัวใกล้บ้าน ใกล้ใจ ลดความเหลื่อมล้ํา ลดความแออัดในโรงพยาบาล
กระทรวงสาธารณสุข ร่วมมือราชวิทยาลัยแพทย์เวชศาสตร์ครอบครัวแห่งประเทศไทย จัดอบรมแพทย์เวชศาสตร์ครอบครัว หลักสูตรระยะสั้นรุ่นที่ 11 ทํางานร่วมกับสหวิชาชีพที่คลินิกหมอครอบครัวใกล้บ้าน ใกล้ใจ ลดความเหลื่อมล้ํา ลดความแออัดในโรงพยาบาล
วันนี้ (12 มีนาคม 2562) ที่โรงแรมเอเชีย แอร์พอร์ท จ.ปทุมธานี นายแพทย์สุขุม กาญจนพิมาย ปลัดกระทรวงสาธารณสุข เปิดการอบรมระยะสั้น “เวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว” ว่า กระทรวงสาธารณสุขได้ขับเคลื่อนนโยบายคลินิกหมอครอบครัว ที่มีแพทย์เวชศาสตร์ครอบครัวดูแลประชากร 1 : 10,000 คน ทํางานร่วมกับสหวิชาชีพที่คลินิกหมอครอบครัวใกล้บ้าน ใกล้ใจ เพื่อให้ประชาชนได้รับการดูแลสุขภาพตนเองและครอบครัว เหมือนญาติสนิทจากแพทย์ ลดความเหลื่อมล้ํา ลดความแออัดในโรงพยาบาล ลดค่าใช้จ่าย ลดเวลารอคอยการรักษา ในปี 2562 ตั้งเป้าหมายให้มีคลินิกหมอครอบครัว 1,170 ทีม เน้นคุณภาพ และมีแพทย์เวชศาสตร์ครอบครัวตามมาตรฐาน ขณะนี้ ผ่านเกณฑ์การขึ้นทะเบียน 995 ทีม ครอบคลุมประชากร 10,234,076 คน และมีเป้าหมายมีทีมหมอครอบครัว 6,500 ทีม ดูแลประชาชน 65 ล้านคนในปี 2569
นายแพทย์สุขุมกล่าวว่า ในปีนี้ ได้ร่วมกับราชวิทยาลัยแพทย์เวชศาสตร์ครอบครัวแห่งประเทศไทย จัดการอบรมแพทย์เวชศาสตร์ครอบครัวหลักสูตรระยะสั้นรุ่นที่ 11 จํานวน 62 คน โดยเป็นแพทย์จากทั่วประเทศที่สนใจจะทํางานปฐมภูมิตามนโยบายคลินิกหมอครอบครัวและมีคลินิกหมอครอบครัวรองรับ ตั้งแต่ปี 2559 จนถึงปัจจุบันมีการอบรมไปแล้วจํานวน 10 รุ่น จํานวน 895 คน
ทั้งนี้ หลักสูตรอบรมระยะสั้น “เวชศาสตร์ครอบครัวสําหรับแพทย์ปฏิบัติงานในคลินิกหมอครอบครัว” ระหว่างวันที่ 12 มีนาคม – 5 มิถุนายน 2562 จะได้รับการอบรมในกลุ่มวิชา ดังนี้ 1.เวชศาสตร์ครอบครัวและระบบบริการปฐมภูมิ (Family Medicine and Primary care) 2.เครื่องมือเพื่อการดูแลผู้ป่วยและครอบครัวแบบองค์รวม & การจัดการหน่วยบริการ (Practice Management) 3.การดูแลผู้ป่วยซับซ้อน& เฉพาะกลุ่ม และระบบสุขภาพชุมชน (Complex issues in Family Medicine Practice and Community Health System) 4.เวชศาสตร์ครอบครัว และการจัดการระบบสุขภาพปฐมภูมิ (Application of Family Medicine & Primary care management) โดยมีกิจกรรมศึกษาดูแล แลกเปลี่ยนเรียนรู้ และการร่วมดูแลผู้ป่วยในชุมชนร่วมกับทีมในพื้นที่
*********************************** 12 มีนาคม 2562
รัฐบาลไทย-ข่าวทำเนียบรัฐบาล-รัฐมนตรีเกษตรฯ ลงใต้ ตรวจเยี่ยมการบริหารจัดการน้ำจังหวัดกระบี่
วันเสาร์ที่ 4 กรกฎาคม 2563
รัฐมนตรีเกษตรฯ ลงใต้ ตรวจเยี่ยมการบริหารจัดการน้ําจังหวัดกระบี่
รัฐมนตรีเกษตรฯ ลงใต้ ตรวจเยี่ยมการบริหารจัดการน้ําจังหวัดกระบี่
นายเฉลิมชัยศรีอ่อนรัฐมนตรีว่าการกระทรวงเกษตรและสหกรณ์ลงพื้นที่ตรวจราชการในพื้นที่จังหวัดกระบี่โดยได้รับฟังการบรรยายสรุปสถานการณ์น้ําณโครงการอ่างเก็บน้ําคลองแห้งต.กระบี่น้อยอ.เมืองจ.กระบี่ว่าจังหวัดกระบี่มีแหล่งเก็บกักน้ําภายใต้การดูแลของกรมชลประทานจํานวน8แห่งได้แก่1)ฝายคลองปกาไสย2)ฝายคลองน้ําแดง3)ฝายคลองทรายขาว4)อ่างเก็บน้ําบางกําปรัด5)อ่างเก็บน้ําห้วยน้ําเขียว6)อ่างเก็บน้ําคลองหยา7)อ่างเก็บน้ําห้วยลึกและ8)อ่างเก็บน้ําคลองแห้งซึ่งมีความต้องการน้ํา117.50ล้านลบ.ม./ปีแบ่งเป็นด้านการเกษตร105.40ล้านลบ.ม.อุปโภค-บริโภค4.05ล้านลบ.ม.อุตสาหกรรม0.27ล้านลบ.ม.และรักษาระบบนิเวศ7.78ล้านลบ.ม.
ทั้งนี้กระทรวงเกษตรฯโดยกรมชลประทานมีแผนพัฒนาแหล่งน้ําและระบบชลประทานในปี2563คือการทําฝายบ้านสะท้อนกลวงต.สินปุนอ.เขาพนมซึ่งจะมีพื้นที่รับประโยชน์500ไร่40ครัวเรือนการทําสถานีสูบน้ําพร้อมระบบส่งน้ําฝายคลองยาต.คีรีวงอ.ปลายพระยามีพื้นที่รับประโยชน์1,500ไร่80ครัวเรือนการปรับปรุงระบบท่องส่งน้ําอ่างเก็บน้ําบางกําปรัดอันเนื่องมาจากพระราชดําริระยะที่2ความยาว5.840กิโลเมตรการทําระบบส่งน้ําพร้อมอาคารประกอบพื้นที่ชลประทาน3,400ไร่โครงการระบบส่งน้ําอ่างเก็บน้ําคลองแห้งและการทําระบบระบายน้ําความยาว3.677กิโลเมตรโครงการอ่างเก็บน้ําทรายขาว
อย่างไรก็ตามโครงการชลประทานกระบี่ได้มีการติดตามวิเคราะห์แนวโน้มสถานการณ์จากศูนย์ปฏิบัติการน้ําอัจฉริยะ(SWOC)อย่างใกล้ชิดโดยได้มีการขอรับการสนับสนุนการปฏิบัติการฝนหลวงในพื้นที่ที่ได้รับผลกระทบจากสถานการณ์ภัยแล้งนอกจากนี้ยังได้ติดตั้งเครื่องสูบน้ํา2เครื่องขนาด12นิ้วเพื่อช่วยเหลือเกษตรได้ถึง3,227ไร่อีกทั้งยังมีการเตรียมความพร้อมเครื่องจักรเครื่องมือไว้ให้ความช่วยเหลือทั้งเครื่องสูบน้ําและรถบรรทุกเป็นต้น
สําหรับการเตรียมความพร้อมรับมืออุทกภัยกระทรวงเกษตรฯโดยกรมชลประทานได้มีการวางแผนบริหารจัดการแหล่งน้ําในจังหวัดกระบี่อย่างเป็นระบบเพื่อไม่ให้เกิดผลกระทบต่อพื้นที่ด้านท้ายน้ําโดยทําการพร่องระบายน้ําเพื่อรองรับน้ําในช่วงฤดูฝนและตรวจสอบอาคารชลประทานให้อยู่ในสภาพพร้อมใช้งานตามปกติ
รัฐบาลไทย-ข่าวทำเนียบรัฐบาล-รองปลัด สุรพลฯ เป็นประธานการประชุมคณะทำงานเพื่อจัดทำเครื่องแบบพิเศษสำหรับข้าราชการกระทรวงอุตสาหกรรม
วันพฤหัสบดีที่ 25 กรกฎาคม 2562
รองปลัด สุรพลฯ เป็นประธานการประชุมคณะทํางานเพื่อจัดทําเครื่องแบบพิเศษสําหรับข้าราชการกระทรวงอุตสาหกรรม
นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะทํางานเพื่อจัดทําเครื่องแบบพิเศษสําหรับข้าราชการกระทรวงอุตสาหกรรม
วันนี้ (24 กรกฎาคม 2562) เวลา 13.30 น. นายสุรพล ชามาตย์ รองปลัดกระทรวงอุตสาหกรรม เป็นประธานการประชุมคณะทํางานเพื่อจัดทําเครื่องแบบพิเศษสําหรับข้าราชการกระทรวงอุตสาหกรรม โดยมี นายอดิศัย อยู่อินทร์ ที่ปรึกษาปลัดกระทรวงอุตสาหกรรม นายณัฐพล รังสิตพล ผู้อํานวยการสํานักงานเศรษฐกิจอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม นายวีระกิตติ์ รันทกิจธนวัชร์ รองเลขาธิการสํานักงานมาตรฐานผลิตภัณฑ์อุตสาหกรรม นางรวีวรรณ อุตรนคร ผู้อํานวยการกองกลาง นายสมชัย เอมบํารุง ผู้อํานวยการกองกฎหมาย นางสาวสุนีย์ โสภณ ผู้อํานวยการกองบริหารทรัพยากรบุคคล และผู้ที่มีส่วนเกี่ยวข้องเข้าร่วมประชุม ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รอง นรม. วิษณุฯ รับมอบผลิตภัณฑ์ปลาซาดีนสับปรุงรสลาบ ตราปุ้มปุ้ย จำนวน 50,000 กระป๋อง
วันศุกร์ที่ 18 สิงหาคม 2560
รอง นรม. วิษณุฯ รับมอบผลิตภัณฑ์ปลาซาดีนสับปรุงรสลาบ ตราปุ้มปุ้ย จํานวน 50,000 กระป๋อง
จากประธานกรรมการ บจก.ผลิตภัณฑ์อาหารกว้างไพศาล (มหาชน) เพื่อนําไปช่วยเหลือผู้ประสบภัยน้ําท่วมในภาคตะวันออกฉียงเหนือ
วันนี้ (18 สิงหาคม 2560) เวลา 13.00 น. ณ ห้องรับรอง 2 ตึกนารีสโมสร ทําเนียบรัฐบาล นายวิษณุ เครืองาม รองนายกรัฐมนตรี เป็นตัวแทนรัฐบาลรับมอบผลิตภัณฑ์ปลาซาดีนสับปรุงรสลาบ ตราปุ้มปุ้ย จํานวน 50,000 กระป๋อง มูลค่า 750,000 บาท จาก นายสุรินทร์ โตทับเที่ยง ประธานกรรมการและประธานเจ้าหน้าที่บริหาร บริษัท ผลิตภัณฑ์อาหารกว้างไพศาล จํากัด (มหาชน) เพื่อนําไปช่วยเหลือผู้ประสบอุทกภัยในภาคตะวันออกฉียงเหนือ
โอกาสนี้ รองนายกรัฐมนตรี ได้กล่าวขอบคุณ ประธานกรรมการ และประธานเจ้าหน้าที่บริหาร บริษัท ผลิตภัณฑ์อาหารกว้างไพศาล จํากัด (มหาชน) ซึ่งได้มอบผลิตภัณฑ์ปลาซาดีนสับปรุงรสลาบ ตราปุ้มปุ้ย จํานวนดังกล่าว เพื่อมีส่วนร่วมช่วยเหลือผู้ประสบอุทกภัย ซึ่งถือเป็นนโยบายเร่งด่วนที่นายกรัฐมนตรี ได้มอบหมายทุกหน่วยงานราชการที่เกี่ยวข้อง ให้เร่งดําเนินการช่วยเหลือและเยียวยา เพื่อบรรเทาความเดือดร้อนของประชาชนอย่างเต็มที่
.................................................................
กลุ่มประชาสัมพันธ์และเผยแพร่ สํานักโฆษก